Tiħrax l-oppożizzjoni fil-Belarussja wara riżultat kontroversjali ta' elezzjoni presidenzjali
Il-membru ewlenija tal-oppożizzjoni fil-Belarussja, Svetlana Tikhanovskaya sejħet għall-waqfien fl-attakki vjolenti kontra d-dimostranti tal-oppożizzjoni hekk kif issejħu iżjed dimostrazzjonijiet. Uħud mis-6,700 li jappoġġjaw lill-oppożizzjoni kienu arrestati u qalu li ġew msawta minn uffiċjali tas-sigurtà bl-għaqda Amnesty International tiddeskrivi t-trattament tagħhom bħala tortura. Tnejn diġà nqatlu u għexieren indarbu waqt il-protesti li ilhom sejrin għal sitt ijiem konsekuttivi hekk kif ir-riżultat tal-votazzjoni ma kienx aċċettat mill-Unjoni Ewropea u mill-Istati Uniti. Tikhanovskaya nnifisha ħarbet lejn il-Litwanja wara li kienet arrestata għal seba' sigħat hekk kif issoktaw it-tensjonijiet minħabba r-riżultati tal-elezzjonijiet presidenzjali tal-Ħadd. L-awtoritajiet wiegħdu li se jeħilsu lill-priġuniera hekk kif l-Unjoni Ewropea heddet li timponi s-sanzjonijiet. Alexander Lukashenko, li ilu fil-poter mill-1994 kien iddikjarat bħala r-rebbieħ. Skont ir-riżultati uffiċjali, Lukashenko kiseb 80.1% fl-mija tal-vot filwaqt li Tikhanovskaya kisbet biss 10.12% tal-voti minkejja li l-partitarji tagħha qed jinsistu li hi kisbet l-ikbar ammont ta' voti.